Karolīna Vozņacka

**Karolīna Vozņacka** (, ; dzimusi  Odensē, Dānijā) ir poļu izcelsmes Dānijas tenisiste, bijusi WTA vienspēļu ranga līdere (71 nedēļa reitinga pirmajā vietā).

## Bērnība
Karolīna Vozņacka, dzimusi  Odensē Dānijā, ir jaunākais bērns divu bērnu ģimenē. Viņas vecāki ir poļi — tēvs Pjotrs bija profesionāls futbolists un māte Anna spēlēja Polijas sieviešu volejbola izlasē. Pāris pārcēlās uz Dāniju, kad Karolīnas tēvs noslēdza līgumu ar Dānijas futbola klubu *[[Boldklubben 1909]]*. Karolīnas vecākais brālis Patriks Vozņackis arī bijis profesionāls futbolists.

Tenisu sākusi spēlēt 7 gadu vecumā Kēges tenisa klubā, kur spēlēja arī pret zēniem un daudz vecākiem un stiprākiem pretiniekiem. 12 gadu vecumā kopā ar ģimeni pārcēlās uz Fārumu, kur bija pieejami labāki treniņu apstākļi. 14 gados Karolīna kļuva par Dānijas čempioni tenisā.

Karolīnas galvenais treneris visas karjeras laikā bija tēvs Pjotrs.

## Karjera
15 gadu vecumā K. Vozņacka uzsāka profesionālo karjeru WTA tūrē.

2006. gadā K. Vozņacka uzvarēja pirmajā profesionālajā ITF rīkotajā tenisa turnīrā *ITF Istanbul*, kurā finālā pārspēja Tatjanu Mariju (6—2, 6—1). *Grand Slam* junioru sacensībās vienspēlēs Vozņacka sasniedza finālu Austrālijas atklātajā čempionātā, kur piekāpās Anastasijai Pavļučenkovai (6—1, 2—6, 3—6) un triumfēja Vimbldonas čempionātā uzveicot Magdalenu Ribarikovu (3—6, 6—1, 6—3).

Pirmo pilno sezonu WTA tūrē K. Vozņacka aizvadīja 2007. gadā, kad iekļuva Top-100 labāko spēlētāju rangā, kurā noturējās visas turpmākās karjeras laikā.

Pirmie ievērojamie starptautiskie sasniegumi K. Vozņackas karjerā bija 2008. gadā, kad Austrālijas atklātajā čempionātā, kā arī ASV atklātajā čempionātā, viņa sasniedza ceturto kārtu. Šajā pašā gadā viņa izcīnīja pirmo uzvaru WTA sērijas turnīrā, Stokholmā notiekošajā *Nordic Light Open*, finālā pārspējot krievieti Veru Duševinu. Viņa uzvarēja arī nākamajā turnīrā — *Pilot Pen Tennis* —, kura finālā pārspēja citu Krievijas sportisti Annu Čakvetadzi, bet oktobrī viņa uzvarēja arī *AIG Japan Open*, kur finālā pārpēja igaunieti Kaju Kanepi.

Pirmo reizi karjerā par WTA pasaules pirmo raketi kļuva . Viņa bija ranga līdere līdz .  viņa atgriezās ranga līderes godā, kurā noturējās gandrīz gadu, vēl ranga vadībā atradās 2018. gada sākumā. Viņa ir pirmā Dānijas tenisiste, kura bijusi pasaules ranga līdere.

2019. gada decembrī K. Vozņacka paziņoja, ka pēc 2020. gada Austrālijas atklātā čempionāta beigs profesionālā tenisa karjeru. Šajā atvadu turnīrā viņa aizkļuva līdz trešajai kārtai, kurā piekāpās Tunisijas spēlētājai Onsai Žabūrai.

Karjerā K. Vozņacka ir uzvarējusi 30 WTA vienspēļu turnīros, bet lielāko panākumu *[[Grand Slam (teniss)|Grand Slam]]* sacensībās viņa guvusi 2018. gada Austrālijas atklātajā čempionātā, kļūstot par tā uzvarētāju. Viņa ir divreiz spēlējusi ASV atklātā čempionāta finālā, 2009. gadā piekāpjoties karjeru atsākušajai Kimai Kleistersai, bet 2014. gadā — Serenai Viljamsai. 2017. gada oktobrī Singapūrā pirmo reizi kļuva par sezonas noslēguma turnīra *[[WTA Finals]]* uzvarētāju.

2020. gada janvārī, pēc izstāšanās 2020. gada Austrālijas atklātā čempionāta trešajā kārtā K. Vozņacka paziņoja par profesionālā tenisa karjeras beigām.

2023. gada jūlijā tika izplatīts paziņojums, ka viņa pēc otrā bērna piedzimšanas atgriezīsies tenisā un plāno spēlēt Kanādas čempionātā augustā, kā arī gatavoties 2023. gada ASV atklātajam čempionātam. ASV atklātajā čempionātā viņa nospēlēja veiksmīgi, sasniedzot ceturto kārtu. Pēc tam turnīros piedalījās jau 2024. gadā, tostarp spēlējot Austrālijas atklātajā čempionātā un Parīzes olimpiskajās spēlēs. 2024. gada ASV atklātajā čempionātā otro gadu pēc kārtas sasniedza ceturto kārtu.

## Privātā dzīve
2017. gada novembrī saderinājusies ar amerikāņu basketbolistu Deividu Lī.  pāris apprecējās; kāzas notika Toskānā, viena no līgavas māsām bija Serīna Viljamsa, bet starp viesiem — vairāki tenisa un basketbola spēlētāji. 2021. gada 11. jūnijā K. Vozņackai piedzima meita Olīvija. 2022. un 2025. gadā ģimenē dzimuši divi dēli.

## Karjeras statistika

### Vietas Grand Slam turnīros

|}

### Grand Slam fināli

#### Uzvaras

#### Zaudējumi

## Atsauces

## Ārējās saites

*